Kõige enne esitasin selle küsimuse, kuidas hoida arste oma riigist lahkumast arstide Liidu presidendile Andres Korgile. Sama küsimus oli hiljuti arutlusel Euroopa arstide alalises komitees. Kokkuvõttes ütles komisjoni esindaja, et see on ainult üks lahendus muuta arstide töötingimused ja palgatingimused selliseks, et nad jääksid kodumaale. Niisama lihtne see ongi. Sotsiaalminister Hanno Pevkur arvab, et arstide hoidmiseks on üksjagu tehtud. Me ju oleme alustanud arstidele sellest aastast lähtetoetuse maksmist, mis on selgelt noortele arstidele suunatud. Samamoodi on perearstidele pereõdedele asendussüsteem loodud, me vaatame koormuse üle. Kui palju võimalusi on haiglal oma arste kinni hoida. Põhja-Eesti regionaalhaigla juhatuse esimees Tõnis Allik peab lisaks töö ja palgatingimustele oluliseks ka kolleegide suhteid ja näiteks tööorganiseerimist. Omaette probleem on haiglatevaheline konkurents, kus tihti tõesti sellist üksteisega läbisaamist ei ole head ja, ja see mõjutab ka kollektiivi, et ma arvan, et siin on nii-öelda Eestis arenguruumi ja üha rohkem me tõesti räägime ka sellest, et me peaksime panema tähele seda kui ja mingil määral ka võib-olla koha lausa keelama ületöötamist Meie omast haiglast võime öelda, et me oleme kehtestanud õdedele näiteks kaheteisttunnise vahetuse 24 tunni asemel, mis jälle on probleem, et õed, kes käivad väljaspoolt Tallinnat tööl, nende jaoks on see väga sobimatu lahendus. Arstide palga kohta ütles sotsiaalminister Hanno Pevkur, et Eesti tingimustes on see kindlasti konkurentsivõimeline. Arstide keskmine sissetulek ikkagi on üle kahe Eesti keskmise sissetuleku. Oleme kokku leppinud haigekassa nõukogus selle, et, et järgmise kolme aasta jooksul vähemalt 10 protsenti arstide palk peab tõusma. Arstide liidu president Andres Kork Ma lugesin haigekassa nõukogu protokolli, seal sellist kokkulepet ei ole, ma rääkisin kahe inimesega, kes olid nõukogu istungil sotsiaalminister, viskas õhku, numbrit, võiks võib-olla tõsta 10 protsenti sellel arutelul järgnenud otsustamist samuti mitte. Viimane, kelle käest küsisin, mis hoiaks teda minemast, oli kardioloogia resident Malle Helmdorf. Mis praegu hoiab noori arste Eestis ongi missioonitunne, et kui me tunneme, et meid vajatakse siin ja me saame midagi ära teha ja me otseselt ei tee midagi valesti, siis me ikkagi tahaks oma inimesi ravida.
Kaheksa aasta jooksul on ligi tuhat arsti otsustanud Eestist lahkuda, lisaks muu meditsiinipersonal. Täna pidasid arstid nõu, kuidas meedikute lahkumist peatada.